James Monroe, 1758-1831 
**James Monroe** ialah Presiden Amerika Syarikat yang kelima dan memegang dua penggal antara tahun 1817 sampai 1825. 

Nama Monroe menjadi terkenal dengan doktrinnya yang disebut **Doktrin Monroe**, di mana beliau menyatakan bahawa benua Amerika tidak boleh lagi dijajah oleh negara-negara Eropah. 

James Monroe lahir di Westmoreland County, Virginia pada 28 April 1758. Ketika berusia 18 tahun, beliau berjuang dalam Tentara Revolusi Amerika. Setelah mengabdi selama 4 tahun beliau kemudian memutuskan untuk mempelajari bidang undang-undang. Pada ketika beliau belajar undang-undang, beliau mengikat tali persahabatan dengan Thomas Jefferson, dan atas bimbingan Thomas Jefferson, James Monroe kemudiannya terjun dalam bidang politik. 

Pengalaman James Monroe dalam bidang politik termasuk; menjadi anggota parlimen negeri Virginia, menjadi senator dan duta di bawah presiden dalam perundingan dengan Perancis ketika pembelian wilayah Louisiana. 

James Monroe terpilih menjadi presiden pada 1817. Beliau berasal dari Parti Demokrat-Republik. Sewaktu menjawat beliau didampingi oleh Daniel D. Tompkins sebagai naib presiden.

Beliau memulai pemerintahannya dengan membentuk salah satu kabinet terkuat dalam sejarah A.S. Beliau membuang sentimen kedaerahan sewaktu beliau memilih anggota-anggota kabinetnya. Hasil terbesar pemerintahan James Monroe adalah dalam urusan luar negeri. Sejak beliau bersimpati terhadap gerakan kemerdekaan di negeru jajahan Sepanyol di benua Amerika dan ingin secepatnya mengakui kemerdekaan negara-negara baru itu, tetapi hal ini beliau tunda, kerana pada saat yang sama Amerika Syarikat sedang melakukan perundingan dengan Sepanyol mengenai wilayah Florida dan beliau tidak ingin rundingan yang sedang berlangsung ini gagal. 

Setelah rundingan-rundingan ini berakhir dan Florida menjadi wilayah Amerika Syarikat, beliau segera bertindak dan mengakui kemerdekaan negara baru itu. Beliau bahkan mengambil langkah yang lebih jauh dengan mengumumkan **Doktrin Monroe** yang berbunyi 

> Amerika Syarikat menganggap segala campur tangan pihak luar dalam urusan negara - negara di benua Amerika sebagai (ancaman) bahaya terhadap keamanan dan keselamatannya.

James Monroe meninggalkan Rumah Putih pada tahun 1825. 

Beliau meninggal dunia dalam usia 73 tahun pada tahun 1831 di New York.

Rujukan
-------

* Buku Presiden - Presiden Amerika Syarikat, diterbitkan oleh Dinas Penerangan dan Kebudayaan Amerika Serikat, Jakarta (2003)

Lihat juga:
-----------

* Daftar Presiden AS

| * l
* b
* s
Presiden Amerika Syarikat |
| --- |
|  | 
1. George Washington
2. John Adams
3. Thomas Jefferson
4. James Madison
5. James Monroe
6. John Quincy Adams
7. Andrew Jackson
8. Martin Van Buren
9. William Henry Harrison
10. John Tyler
11. James K. Polk
12. Zachary Taylor
13. Millard Fillmore
14. Franklin Pierce
15. James Buchanan
16. Abraham Lincoln
17. Andrew Johnson
18. Ulysses S. Grant
19. Rutherford B. Hayes
20. James Garfield
21. Chester A. Arthur
22. Grover Cleveland
23. Benjamin Harrison
24. Grover Cleveland
25. William McKinley
26. Theodore Roosevelt
27. William Howard Taft
28. Woodrow Wilson
29. Warren G. Harding
30. Calvin Coolidge
31. Herbert Hoover
32. Franklin D. Roosevelt
33. Harry S. Truman
34. Dwight D. Eisenhower
35. John F. Kennedy
36. Lyndon B. Johnson
37. Richard Nixon
38. Gerald Ford
39. Jimmy Carter
40. Ronald Reagan
41. George H. W. Bush
42. Bill Clinton
43. George W. Bush
44. Barack Obama
45. Donald Trump
46. Joe Biden

 |  |